**PROJEKTAS**

**2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 9 PRIORITETO „VISUOMENĖS ŠVIETIMAS IR ŽMOGIŠKŲJŲ IŠTEKLIŲ POTENCIALO DIDINIMAS“ 09.3.3-LMT-K-712 PRIEMONĖS „MOKSLININKŲ, KITŲ TYRĖJŲ, STUDENTŲ MOKSLINĖS KOMPETENCIJOS UGDYMAS PER PRAKTINĘ MOKSLINĘ VEIKLĄ“ FINANSUOJAMOS VEIKLOS NR.1 „MOKSLININKŲ KVALIFIKACIJOS TOBULINIMAS VYKDANT AUKŠTO LYGIO TARPTAUTINIUS IR NACIONALINIUS MOKSLINIŲ TYRIMŲ IR EKSPERIMENTINĖS (SOCIALINĖS, KULTŪRINĖS) PLĖTROS PROJEKTUS“ POVEIKLĖS NR. 1.1 ,,MOKSLININKŲ KVALIFIKACIJOS TOBULINIMAS VYKDANT AUKŠTO LYGIO MTEP PROJEKTUS“ PROJEKTŲ FINANSAVIMO SĄLYGŲ APRAŠAS**

#  I SKYRIUS

# BENDROSIOS NUOSTATOS

1. 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.3.3-LMT-K-712 priemonės „Mokslininkų, kitų tyrėjų, studentų mokslinės kompetencijos ugdymas per praktinę mokslinę veiklą“ projektų finansavimo sąlygų aprašas (toliau – Aprašas) nustato reikalavimus, kuriais turi vadovautis pareiškėjai, rengdami ir teikdami paraiškas finansuoti iš Europos Sąjungos struktūrinių fondų lėšų bendrai finansuojamus projektus (toliau – paraiška) pagal 2014–2020 m. Europos Sąjungos fondų investicijų veiksmų programos, patvirtintos Europos Komisijos 2014 m. rugsėjo 8  d. sprendimu Nr. C(2014)6397 (toliau – Veiksmų programa), 9  prioriteto „Visuomenės švietimas ir žmogiškųjų išteklių potencialo didinimas“ 09.3.3-LMT-K-712 priemonės „Mokslininkų, kitų tyrėjų, studentų mokslinės kompetencijos ugdymas per praktinę mokslinę veiklą“ toliau – Priemonė) finansuojamos veiklos Nr. 1 „Mokslininkų kvalifikacijos tobulinimas vykdant aukšto lygio tarptautinius ir nacionalinius mokslinių tyrimų ir eksperimentinės (socialinės, kultūrinės) plėtros projektus“ poveiklės Nr. 1.1. ,,Mokslininkų kvalifikacijos tobulinimas vykdant aukšto lygio MTEP projektus“, projektų vykdytojai, įgyvendindami pagal Aprašą iš Europos Sąjungos struktūrinių fondų lėšų bendrai finansuojamus projektus (toliau – projektas), taip pat institucijos, atliekančios paraiškų vertinimą, atranką ir projektų įgyvendinimo priežiūrą.

2. Aprašas yra parengtas atsižvelgiant į:

2.1. 2014–2020 m. Europos Sąjungos fondų investicijų veiksmų programos prioriteto įgyvendinimo priemonių įgyvendinimo planą, patvirtintą Lietuvos Respublikos švietimo ir mokslo ministro 2015 m. balandžio 23 d. įsakymu Nr. V- 380 „Dėl 2014-2020 metų Europos Sąjungos fondų investicijų veiksmų programos prioriteto įgyvendinimo priemonių įgyvendinimo plano ir nacionalinio stebėsenos rodiklių skaičiavimo aprašo patvirtinimo“ (toliau – Priemonių įgyvendinimo planas);

2.2. Projektų administravimo ir finansavimo taisykles, patvirtintas Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“ (toliau – Projektų taisyklės);

2.3. 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašą, patvirtintą Lietuvos Respublikos finansų ministro 2014 m. gruodžio 30 d. įsakymu Nr. 1K-499 „Dėl 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašo patvirtinimo“ (toliau – Veiksmų programos stebėsenos rodiklių skaičiavimo aprašas);

2.4. Valstybinės studijų, mokslinių tyrimų ir eksperimentinės (socialinės, kultūrinės) plėtros 2013-2020 metų plėtros programos 2016-2018 metų veiksmų planą, patvirtintą Lietuvos Respublikos švietimo ir mokslo ministro 2016 m. kovo 17 d. įsakymu Nr. V-204 „Dėl Valstybinės studijų, mokslinių tyrimų ir eksperimentinės (socialinės, kultūrinės) plėtros 2013-2020 metų plėtros programos 2016-2018 metų veiksmų plano patvirtinimo“ (toliau – SMTEP veiksmų planas);

2.5. Lietuvos Respublikos mokslo ir studijų įstatymą;

2.6. 2016 m. gegužės 19 d. Stebėsenos komiteto posėdžio nutarimu Nr. 44P-15.1(17) patvirtintus priemonės Parama mokslininkų, kitų tyrėjų, studentų mokslinei veiklai“ veiklos Nr. 1 „Mokslininkų kvalifikacijos tobulinimas vykdant aukšto lygio tarptautinius ir nacionalinius tyrimus bei kultūrinę plėtrą“ poveiklės Nr. 1.1 ,,Mokslininkų kvalifikacijos tobulinimas vykdant aukšto lygio MTEP projektus“prioritetinius projektų atrankos kriterijus;

2.7. Lietuvos mokslo tarybos 2012 m. gegužės 7 d. nutarimą Nr. VII-102 „Dėl Lietuvos mokslo tarybos mokslinės veiklos etikos principų patvirtinimo“;

2.8. Rekomendacijas dėl projektų išlaidų atitikties Europos Sąjungos struktūrinių fondų reikalavimams, patvirtintas Žmogiškųjų išteklių plėtros veiksmų programos, Ekonomikos augimo veiksmų programos, Sanglaudos skatinimo veiksmų programos ir 2014-2020 metų Europos Sąjungos fondų investicijų veiksmų programos valdymo komiteto 2014 m. liepos 4 d. protokolu Nr. 34 ir paskelbtas ES struktūrinių fondų svetainėje [www.esinvesticijos.lt](http://www.esinvesticijos.lt) (toliau – Rekomendacijos dėl projektų išlaidų atitikties Europos Sąjungos struktūrinių fondų reikalavimams);

2.9. Pavyzdinius mokslo ir sklaidos projektų galimos mokslinės ir (ar) technologinės produkcijos sąrašus, patvirtintus Lietuvos mokslo tarybos pirmininko 2014 m. spalio 31 d. įsakymu Nr. V-217 „Dėl pavyzdinių mokslo ir sklaidos projektų galimos mokslinės ir (ar) technologinės produkcijos sąrašų patvirtinimo“ (toliau – Pavyzdiniai mokslo ir sklaidos projektų galimos mokslinės ir (ar) technologinės produkcijos sąrašai).

2.10. Lietuvos mokslo tarybos 2014 m. gegužės 26 d. nutarimą Nr. VIII-21 ,,Dėl Lietuvos mokslo tarybos ekspertų skyrimo ir veiklos bendrųjų taisyklių patvirtinimo“ (toliau – Ekspertų skyrimo taisyklės);

3. Apraše vartojamos sąvokos suprantamos taip, kaip jos apibrėžtos Aprašo 2 punkte nurodytuose teisės aktuose, Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų veiksmų programą, taisyklėse, patvirtintose Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą“, ir 2014-2020 m. Europos Sąjungos fondų investicijų veiksmų programos administravimo taisyklėse, patvirtintose Lietuvos Respublikos Vyriausybės 2014 m. spalio 3 d. nutarimu Nr. 1090 „Dėl 2014-2020 m. Europos Sąjungos fondų investicijų veiksmų programos administravimo taisyklių patvirtinimo“.

4. Apraše vartojamos kitos sąvokos:

**Aukšto lygio moksliniai tyrimai** (toliau – moksliniai tyrimai) – tyrimai, kurių rezultatai pripažįstami, publikuojami ir cituojami tarptautiniuose recenzuojamuose moksliniuose leidiniuose;

**Ekspertas** – Ekspertų skyrimo taisyklėse nustatyta tvarka Lietuvos mokslo tarybos paskirtas atlikti projekto naudos ir kokybės vertinimą pagal Apraše nustatytus vertinimo kriterijus mokslininkas.

**Mokslinio tyrimo grupė** – projekto mokslinį tyrimą vykdantys mokslinio tyrimo vadovas, pagrindiniai ir nepagrindiniai mokslinio tyrimo grupės nariai.

**Mokslinio tyrimo vadovas** – mokslininkas, inicijuojantis paraiškos mokslinio tyrimo projektui finansuoti teikimą įgyvendinančiajai institucijai, kartu su mokslinio tyrimo grupės nariais įgyvendinantis projektą ir vadovaujantis jo įgyvendinimui;

**Nepagrindinis mokslinio tyrimo grupės narys** – asmuo, kuris atlieka jam paskirtą darbą mokslinio tyrimo tikslams pasiekti ir taip prisideda prie projekto įgyvendinimo;

**Pagrindinis mokslinio tyrimo grupės narys** – asmuo, kuris atlieka esminius mokslinio tyrimo darbus, paprastai trunkančius visą projekto įgyvendinimo laikotarpį, ir kurio mokslinė kompetencija svarbi vertinant paraišką;

5. Priemonės įgyvendinimą administruoja Lietuvos Respublikos švietimo ir mokslo ministerija (toliau – Ministerija) ir Lietuvos mokslo taryba (toliau – įgyvendinančioji institucija).

6. Pagal Priemonę teikiamo finansavimo forma – negrąžinamoji subsidija.

7. Projektų atranka pagal Aprašą bus atliekama projektų konkurso vieno etapo būdu.

8. Pagal Aprašą projektams įgyvendinti numatoma skirti iki 32 823 600,00 eurų (*trisdešimt dviejų milijonų aštuonių šimtų dvidešimt trijų tūkstančių šešių šimtų eurų 00 ct*), Europos Sąjungos (toliau – ES) struktūrinių fondų (Europos socialinio fondo lėšų).

9. Pagal Aprašą numatoma skelbti 2 kvietimus teikti paraiškas: pagal pirmąjį kvietimą teikti paraiškas numatoma skirti iki 21 633 600 eurų *(dvidešimt vieno milijono šešių šimtų trisdešimt trijų tūkstančių šešių šimtų eurų 00 ct)*, pagal antrąjį kvietimą teikti paraiškas numatoma skirti iki 11 190 000  eurų *(vienuolikos milijonų vieno šimto devyniasdešimties tūkstančių eurų 00 ct)* ES struktūrinių fondų lėšų. Priimdama sprendimą dėl projektų finansavimo, įgyvendinančioji institucija turi teisę šiame punkte nurodytas sumas padidinti, neviršydama Priemonių įgyvendinimo plane nurodytos Priemonei skirtos lėšų sumos ir nepažeisdama teisėtų pareiškėjų lūkesčių. Jeigu paskelbto pirmojo kvietimo metu pagal priimtus sprendimus dėl projektų finansavimo ir pateiktas paraiškas paskirstyta ir prašoma skirti suma yra mažesnė negu kvietimui skirta lėšų suma, nepanaudota lėšų suma perkeliama antrajam kvietimui.

10. Priemonės tikslas – tobulinti studentų, tyrėjų bei mokslininkų mokslinę kvalifikaciją vykdant praktinę mokslinę veiklą, mokslinių idėjų mainus, skatinant mokslinės komunikacijos bei tinklaveikos kūrimąsi ir plėtrą.

11. Pagal Aprašą remiama veiklos Nr. 1 „Mokslininkų kvalifikacijos tobulinimas vykdant aukšto lygio tarptautinius ir nacionalinius tyrimus bei kultūrinę plėtrą“ poveiklė Nr. 1.1 ,,Mokslininkų kvalifikacijos tobulinimas vykdant aukšto lygio MTEP projektus“

12. Aprašo 11 punkte nurodytos veiklos poveiklės tikslas – tobulinti mokslininkų mokslinę kvalifikaciją vykdant aukšto lygio mokslinius tyrimus.

13. Pagal Apraše nurodytos remiamos veiklos poveiklę pirmąjį kvietimą teikti paraiškas numatoma paskelbti 2016 metų III ketvirtį, antrąjį kvietimą teikti paraiškas numatoma paskelbti 2018 metų III ketvirtį. Informacija apie planuojamus skelbti kvietimus/sudaryti projektų sąrašus taip pat pateikiama kvietimų teikti paraiškas skelbimo, projektų sąrašų ir finansavimo sutarčių plane, kuris skelbiamas ES struktūrinių fondų svetainėje [www.esinvesticijos.lt](http://www.esinvesticijos.lt) ir įgyvendinančiosios institucijos tinklalapyje [www.lmt.lt](http://www.lmt.lt).

# II SKYRIUS

# REIKALAVIMAI PAREIŠKĖJAMS

14. Pagal Aprašą galimi pareiškėjai (projektų vykdytojai) yra universitetai ir mokslinių tyrimų institutai, įtraukti į atvirą informavimo, konsultavimo ir orientavimo sistemą [www.aikos.smm.lt](http://www.aikos.smm.lt) (toliau – AIKOS) ir atitinkantys pareiškėjo (projekto vykdytojo) institucijai keliamus reikalavimus, kartu su mokslinio tyrimo vadovu ir kitais mokslinio tyrimo grupės nariais.

15. Pareiškėju (projekto vykdytoju) gali būti tik viešieji ir privatieji juridiniai asmenys. Pareiškėju (projekto vykdytoju) negali būti juridinių asmenų filialai arba atstovybės.

16. Galimybė pareiškėjui teikti paraišką su partneriu nenumatoma.

17. Teikdamas paraišką, pareiškėjas turi būti pasirašęs laisvos formos susitarimą su mokslinio tyrimo vadovu dėl abipusių įsipareigojimų, jei paraiškos projektas būtų finansuojamas. Šiame susitarime turi būti institucijos vadovo arba jo įgalioto asmens sutikimas priimti (įdarbinti pagal darbo sutartį) projektą vykdysiantį mokslinio tyrimo vadovą ir mokslinio tyrimo grupės narius (jei yra).

18. Pareiškėjas (projekto vykdytojas) turi atitikti šiuos reikalavimus:

18.1. turėti pakankamai pajėgumų ir infrastruktūrą moksliniams tyrimams vykdyti;

18.2. turėti pakankamai žmogiškųjų išteklių projektui administruoti.

19. Projekto vykdytojas vienu metu gali vykdyti daugiau nei vieną projektą, jei užtikrina, kad projektams kokybiškai įgyvendinti turi pakankamai pajėgumų ir infrastruktūrą bei administracinius ir finansinius išteklius.

20. Mokslinio tyrimo vadovu gali būti jaunasis arba patyręs mokslininkas. Jaunasis mokslininkas paraiškos pateikimo metu turi būti įgijęs daktaro laipsnį ne daugiau kaip prieš dešimt metų, o patyręs mokslininkas turi būti įgijęs daktaro laipsnį ne mažiau kaip prieš dešimt metų (į šiuos laikotarpius neįskaičiuojamos vaiko priežiūros atostogos) ir atitikti Aprašo 21-24, 26-27 punktuose nurodytus reikalavimus.

21. Humanitarinių mokslų srities jaunasis mokslininkas (mokslinio tyrimo vadovas) turi tenkinti bent vieną iš šių reikalavimų:

21.1. nuo daktaro laipsnio įgijimo dienos iki kvietimo teikti paraišką paskutinės dienos yra paskelbęs ne mažiau kaip dešimt mokslo straipsnių recenzuojamuose mokslo leidiniuose, iš jų ne mažiau kaip tris – tarptautiniuose recenzuojamuose periodiniuose ar tęstiniuose mokslo leidiniuose, iš kurių bent vienas yra paskelbtas užsienio tarptautiniame recenzuojamame periodiniame ar tęstiniame mokslo leidinyje.

21.2. nuo daktaro laipsnio įgijimo dienos iki kvietimo teikti paraišką paskutinės dienos yra paskelbęs ne disertacijos pagrindu parengtą mokslo monografiją arba jos dalį ir ne mažiau kaip tris mokslo straipsnius tarptautiniuose recenzuojamuose periodiniuose ar tęstiniuose mokslo leidiniuose, iš kurių bent vienas yra paskelbtas užsienio tarptautiniame recenzuojamame periodiniame ar tęstiniame mokslo leidinyje;

22. Humanitarinių mokslų srities patyręsmokslinio tyrimo vadovas turi tenkinti bent vieną iš šių reikalavimų:

22.1. per pastaruosius dešimt metų iki kvietimo teikti paraišką paskutinės dienos yra paskelbęs ne mažiau kaip dvidešimt mokslo straipsnių recenzuojamuose mokslo leidiniuose, iš jų ne mažiau kaip dešimt – tarptautiniuose recenzuojamuose periodiniuose ar tęstiniuose mokslo leidiniuose, iš kurių bent penki yra paskelbti užsienio tarptautiniuose recenzuojamuose periodiniuose ar tęstiniuose mokslo leidiniuose.

22.2. per pastaruosius dešimt metų iki kvietimo teikti paraišką paskutinės dienos yra paskelbęs bent vieną ne disertacijos pagrindu parengtą mokslo monografiją be bendraautorių ir ne mažiau kaip dešimt mokslo straipsnių tarptautiniuose recenzuojamuose periodiniuose ar tęstiniuose mokslo leidiniuose, iš kurių bent penki yra paskelbti užsienio tarptautiniuose recenzuojamuose periodiniuose ar tęstiniuose mokslo leidiniuose.

22.3. per pastaruosius dešimt metų iki kvietimo teikti paraišką paskutinės dienos yra paskelbęs tris mokslo monografijas parengtas ne disertacijos pagrindu, iš kurių bent viena yra paskelbta užsienio kalba.

23. Socialinių mokslų srities jaunasis mokslininkas (mokslinio tyrimo vadovas) turi tenkinti bent vieną iš šių reikalavimų:

23.1. nuo daktaro laipsnio įgijimo dienos iki kvietimo teikti paraišką paskutinės dienos yra paskelbęs ne mažiau kaip dešimt mokslo straipsnių recenzuojamuose mokslo leidiniuose, iš jų ne mažiau kaip tris – tarptautiniuose recenzuojamuose periodiniuose ar tęstiniuose mokslo leidiniuose, iš kurių bent vienas yra paskelbtas *Thomson Reuters WEB of Knowledge* arbakitose tokios pačios kokybės duomenų bazėse referuojamame užsienio recenzuojamame periodiniame ar tęstiniame mokslo leidinyje, turinčiame citavimo indeksą.

23.2. nuo daktaro laipsnio įgijimo dienos iki kvietimo teikti paraišką paskutinės dienos yra paskelbęs ne disertacijos pagrindu parengtą mokslo monografiją arba jos dalį ir ne mažiau kaip tris mokslo straipsnius tarptautiniuose recenzuojamuose periodiniuose ar tęstiniuose mokslo leidiniuose, iš kurių bent vienas yra paskelbtas *Thomson Reuters WEB of Knowledge* arbakitose tokios pačios kokybės duomenų bazėse referuojamame užsienio recenzuojamame periodiniame ar tęstiniame mokslo leidinyje, turinčiame citavimo indeksą.

24. Socialinių mokslų srities patyręs mokslininkas (mokslinio tyrimo vadovas) turi tenkinti bent vieną iš šių reikalavimų:

24.1. per pastaruosius dešimt metų iki kvietimo teikti paraišką paskutinės dienos yra paskelbęs ne mažiau kaip dvidešimt mokslo straipsnių recenzuojamuose mokslo leidiniuose, iš jų ne mažiau kaip dešimt – tarptautiniuose recenzuojamuose periodiniuose ar tęstiniuose mokslo leidiniuose, iš kurių bent penki yra paskelbti *Thomson Reuters WEB of Knowledge* arba kitose tokios pačios kokybės duomenų bazėse referuojamuose užsienio recenzuojamuose periodiniuose ar tęstiniuose mokslo leidiniuose, turinčiuose citavimo indeksą.

24.2. per pastaruosius dešimt metų iki kvietimo teikti paraišką paskutinės dienos yra paskelbęs bent vieną ne disertacijos pagrindu parengtą mokslo monografiją be bendraautorių ir ne mažiau kaip dešimt mokslo straipsnių tarptautiniuose recenzuojamuose periodiniuose ar tęstiniuose mokslo leidiniuose, iš kurių bent penki yra paskelbti *Thomson Reuters WEB of Knowledge* arba kitose tokios pačios kokybės duomenų bazėse referuojamuose užsienio recenzuojamuose periodiniuose ar tęstiniuose mokslo leidiniuose, turinčiuose citavimo indeksą.

25. Teikiant informaciją dėl mokslinio tyrimo vadovo atitikimo Aprašo 21.1, 22.1, 22.2, 23.1, 24.1, 24.2 papunkčiuose nustatytiems reikalavimams, vienam mokslo straipsniui prilyginama ne mažesnė kaip 4 autorinių lankų monografijos sudedamoji dalis. Lietuvoje leistos monografijos dalis prilyginama Lietuvos tarptautiniame recenzuojamame periodiniame ar tęstiniame mokslo leidinyje publikuotam mokslo straipsniui, užsienyje leistos monografijos dalis – užsienio recenzuojamame periodiniame ar tęstiniame mokslo leidinyje publikuotam mokslo straipsniui.

26. Fizinių, biomedicinos, technologijos ir žemės ūkio mokslo sričių jaunasis mokslininkas (mokslinio tyrimo vadovas) nuo daktaro laipsnio įgijimo dienos iki kvietimo teikti paraišką paskutinės dienos turi būti paskelbęs ne mažiau kaip dešimt mokslo straipsnių, paskelbtų *Thomson Reuters Web of Knowledge* duomenų bazėje referuojamuose užsienio periodiniuose mokslo leidiniuose, turinčiuose citavimo indeksą.

27. Fizinių, biomedicinos, technologijos ir žemės ūkio mokslo sričių patyręs mokslininkas (mokslinio tyrimo vadovas) per pastaruosius dešimt metų iki kvietimo teikti paraišką paskutinės dienos turi būti paskelbęs ne mažiau kaip dvidešimt mokslo straipsnių, paskelbtų *Thomson Reuters Web of Knowledge* duomenų bazėje referuojamuose užsienio periodiniuose mokslo leidiniuose, turinčiuose citavimo indeksą.

28. Teikiant informaciją dėl mokslinio tyrimo vadovo atitikimo Aprašo 26, 27 punktuose nustatytiems reikalavimams, užsienyje išleistos mokslo monografijos sudedamoji dalis prilyginama vienam mokslo straipsniui, užregistruotas patentas Europos patentų tarnyboje, Jungtinių Amerikos Valstijų patentų ir prekių ženklų tarnyboje arba Japonijos patentų tarnyboje prilyginamas trims mokslo straipsniams, Lietuvoje užregistruota augalų ar gyvūnų veislė arba ląstelių linija, arba mikroorganizmų kamienas prilyginami keturiems mokslo straipsniams.

29. Paraiškoje nurodyti mokslinio tyrimo vadovo mokslo straipsniai gali sutapti ne daugiau kaip 20 procentų su visų kitų pagal Aprašą paskelbtą kvietimą pateikusių paraiškas ar ankstesnių pagal Aprašą paskelbtų kvietimų finansuojamų projektų mokslinių tyrimų vadovų nurodytais mokslo straipsniais sudėjus kartu. Paraiškos, kurių projektų mokslinių tyrimų vadovai neatitinka šio reikalavimo, yra atmetamos.

30. Pagal Aprašą mokslinio tyrimo vadovo vykdomų ir (ar) vadovaujamų kitų įgyvendinančiosios institucijos finansuojamų projektų skaičius neribojamas.

31. Mokslinio tyrimo grupės vadovo ar kito pagrindinio mokslinio tyrimo grupės nario, kuris pažeidė akademinę etiką ar įgyvendinančiosios institucijos patvirtintus mokslinės veiklos etikos principus ir kuriam neleidžiama dalyvauti įgyvendinančiosios institucijos skelbiamuose konkursuose dėl sutartinių įsipareigojimų neįvykdymo, pagal Aprašą pateiktos paraiškos atmetamos.

32. Aprašo I ir II skyriuose nustatytus reikalavimus pareiškėjas, mokslinio tyrimo vadovas turi atitikti paraiškos pateikimo dieną.

# III SKYRIUS

#  PROJEKTAMS TAIKOMI REIKALAVIMAI

33. Projektas turi atitikti Projektų taisyklių 10 skirsnyje nustatytus bendruosius reikalavimus.

34. Projektas turi atitikti SMTEP veiksmų plano 2.1.4.1 papunktyje nustatytą veiksmą (veiklos sritį) „Remti aukšto lygio MTEP veiklų vykdymą“. Šis specialusis projekto atrankos kriterijus patvirtintas Veiksmų programos stebėsenos komiteto 2016 m. gegužės 19 d. posėdžio nutarimu Nr. 44P-15.1(17).

35. Projektų atranka vykdoma vadovaujantis prioritetiniais projektų atrankos kriterijais, nurodytais Aprašo 2 priede. Už atitiktį šiems prioritetiniams projektų atrankos kriterijams projektams skiriami balai, maksimalus galimas balų skaičius pagal kiekvieną kriterijų nurodytas Aprašo 2 priede. Pagal šį Aprašą privaloma surinkti minimali balų suma yra 68, iš jų ne mažiau kaip 24 balus pagal Aprašo 2 priedo 1 punkte nurodytą projektų atrankos kriterijų, ne mažiau kaip 14 balų pagal Aprašo 2 priedo 2 punkte nurodytą projektų atrankos kriterijų ir ne mažiau kaip po 15 balų pagal Aprašo 2 priedo 3 ir 4 punktuose nurodytus projektų atrankos kriterijus. Jeigu projektai surenka vienodą balų skaičių, projektai išdėstomi Projektų taisyklių 151 punkte nustatyta tvarka.

36. Jei projekto naudos ir kokybės vertinimo metu projektui suteikiama mažiau kaip 68 balai arba projektas nesurenka Aprašo 35 punkte nurodytos minimalios balų sumos pagal kiekvieną prioritetinį projektų atrankos kriterijų, paraiška atmetama.

37. Teikiamų pagal Aprašą projektų trukmė turi būti ne trumpesnė kaip 42 mėnesiai ir ne ilgesnė kaip 48 mėnesiai nuo dotacijos sutarties pasirašymo dienos.

38. Tam tikrais atvejais dėl objektyvių priežasčių, kurių projekto vykdytojas negalėjo numatyti paraiškos pateikimo ir vertinimo metu, projektų trukmė, nurodyta Aprašo 37 punkte, gali būti pratęsta Projektų taisyklių nustatyta tvarka nepažeidžiant Projektų taisyklių 213.1 ir 213.5 papunkčiuose nustatytų terminų.

39. Projekto veiklos turi būti pradėtos įgyvendinti nuo dotacijos sutarties įsigaliojimo dienos, bet ne vėliau kaip per vieną mėnesį ir turi būti baigtos ne vėliau kaip iki Projektų taisyklių 213.1 ir 213.5 papunkčiuose nustatytų terminų. Projekto veiklų įgyvendinimo pradžia laikoma projekto mokslinio tyrimo vadovo darbo projekte pradžia.

40. Mokslinio tyrimo vadovas turi pradėti dirbti projekte ne vėliau kaip per mėnesį nuo dotacijos sutarties įsigaliojimo dienos ir dirbti projekte visą projekto įgyvendinimo laikotarpį, darbo apimtis projekte turi būti ne mažesnė kaip 850 valandų per metus. Mokslinio tyrimo vadovas negali dirbti projekte pagal nuotolinio darbo sutartį.

41. Projekto veiklos turi būti vykdomos Lietuvos Respublikoje. Projekto veiklos gali būti vykdomos kitose ES valstybėse narėse arba ne ES valstybėse, jeigu jas vykdant sukurti produktai, rezultatai ir nauda (ar jų dalis, proporcinga Lietuvos Respublikos finansiniam įnašui) atitenka Lietuvos Respublikai. Jeigu projektų veiklos vykdomos ne ES valstybėse narėse, tokių veiklų išlaidos neturi viršyti 3 procentų projekto tinkamų finansuoti išlaidų sumos. Projekto veiklų vykdymo vieta yra laikoma vieta, kurioje projekto veiklą vykdo projektą vykdantis personalas, kaip jis apibrėžtas Rekomendacijų dėl projektų išlaidų atitikties Europos Sąjungos struktūrinių fondų reikalavimams reikalavimuose.

42. Tinkamos projekto tikslinės grupės yra mokslininkai ir tyrėjai. Pagal šį Aprašą projekto dalyviais, kaip numatyta Projektų taisyklėse, yra laikomi mokslinio tyrimo vadovas, pagrindiniai ir nepagrindiniai mokslinio tyrimo grupės nariai.

43. Projektu turi būti siekiama visų toliau išvardytų priemonės įgyvendinimo stebėsenos rodiklių:

 43.1. produkto stebėsenos rodiklio „Įgyvendinti MTEP projektai“ (rodiklio kodas P.S.396);

43.2. produkto stebėsenos rodiklio „Lietuvos mokslo ir studijų institucijų tyrėjų publikacijų dalis tarp 10 procentų pasaulyje dažniausiai cituojamų mokslo publikacijų“ (rodiklio kodas R.N.705).

44. Aprašo 43.1 papunktyje nurodyto priemonės įgyvendinimo stebėsenos rodiklio skaičiavimo aprašas nustatytas Veiksmų programos stebėsenos rodiklių skaičiavimo apraše. Aprašo 43.2. papunktyje nurodyto priemonės įgyvendinimo stebėsenos rodiklio skaičiavimo aprašas nustatytas Priemonių įgyvendinimo plano Nacionaliniame stebėsenos rodiklių skaičiavimo apraše. Visų Priemonės įgyvendinimo stebėsenos rodiklių skaičiavimo aprašai skelbiami ES struktūrinių fondų svetainėje [www.esinvesticijos.lt](http://www.esinvesticijos.lt).

45. Dotacijos sutartyje nustatytais terminais bet kuris mokslinio tyrimo grupės narys atskirai ir (ar) kartu su kitais mokslininkais ir kartu su mokslo ir studijų institucija iš Lietuvos privalo pateikti paraišką dalyvauti bet kuriame H2020 programos prioritete koordinatoriaus teisėmis.

Europos mokslo tarybos *(angl. ERC)* finansavimo schemų: pradedantiems savarankišką mokslinę tiriamąją veiklą (*angl. ERC Starting Grants)*, įsitvirtinančių tyrėjų mokslinei tiriamajai veiklai vykdyti (*angl. ERC Consolidator Grants)* bei patyrusių tyrėjų mokslinei tiriamajai veiklai vykdyti (*angl. ERC Advanced Grants*) projektuose arba Marie Sklodowska-Curie Individualių stipendijų (*angl. Individual fellowships*) projektuose Paramos gavėjas (priimančioji institucija) yra laikomas koordinatoriumi.

46. Projekto parengtumo reikalavimai nėra taikomi.

47. Negali būti numatyti projekto apribojimai, kurie turėtų neigiamą poveikį moterų ir vyrų lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui.

48. Neturi būti numatyti projekto veiksmai, kurie turėtų neigiamą poveikį darnaus vystymosi principo įgyvendinimui.

49. Pagal Aprašą valstybės pagalba, kaip ji apibrėžta Sutarties dėl Europos Sąjungos veikimo (OL 2010 C 83, p. 47) 107 straipsnyje, ir *de minimis* pagalba, kuri atitinka 2013 m. gruodžio 18 d. Komisijos reglamento (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo *de minimis* pagalbai (OL 2013 L 352, p. 1) nuostatas, neteikiama.

50. Projektas negali būti finansuotas ar finansuojamas iš kitų Lietuvos Respublikos valstybės biudžeto ir (arba) savivaldybių biudžetų, kitų piniginių išteklių, kuriais disponuoja valstybė ir (ar) savivaldybės, ES struktūrinių fondų, kitų ES finansinės paramos priemonių ar kitos tarptautinės paramos lėšų, ir kurioms apmokėti skyrus ES struktūrinių fondų lėšų jos būtų pripažintos tinkamomis finansuoti ir (arba) apmokėtos daugiau nei vieną kartą.

51. Projekte suplanuoti siekti fiziniai veiklos įgyvendinimo rodikliai turi atitikti galimą mokslinę produkciją numatytą Pavyzdiniuose mokslo ir sklaidos projektų galimos mokslinės ir (ar) technologinės produkcijos sąrašuose.

52. Projektui netaikomi investicijų tęstinumo ir ataskaitų po projekto finansavimo pabaigos teikimo reikalavimai.

# IV SKYRIUS

#  TINKAMŲ FINANSUOTI PROJEKTO IŠLAIDŲ IR FINANSAVIMO REIKALAVIMAI

53. Projekto išlaidos turi atitikti Projektų taisyklių VI skyriuje ir Rekomendacijose dėl projektų išlaidų atitikties Europos Sąjungos struktūrinių fondų reikalavimams išdėstytus projekto išlaidoms taikomus reikalavimus.

54. Tinkamos finansuoti projekto išlaidos yra tos, kurios patirtos ir apmokėtos nuo projekto veiklų įgyvendinimo pradžios, iki projekto veiklų įgyvendinimo pabaigos, bet ne vėliau kaip Projektų taisyklių 213.1 ir 213.5 papunkčiuose nustatytais terminais. Jei projekto veiklos pradedamos įgyvendinti iki dotacijos sutarties įsigaliojimo dienos, tokios projekto išlaidos yra netinkamos finansuoti.

55. Tinkamos finansuoti projekto išlaidos apmokamos taikant fiksuotuosius įkainius ir fiksuotąją normą. Projekto tinkamų finansuoti išlaidų suma nustatoma kiekvienam projektui individualiai tinkamumo finansuoti vertinimo metu atsižvelgiant į projekto išlaidų pagrįstumą, tačiau neviršijant Aprašo 56 punkte nustatytos didžiausios projektui skiriamos finansavimo lėšų sumos.

56. Didžiausia projektui galima skirti finansavimo lėšų suma yra 600 000,00 Eur *(šeši šimtai tūkstančių eurų, 00 ct)*.

57. Projekto vykdytojui gali būti išmokamas avansas. Maksimalus projektui skiriamo avanso dydis yra 30 procentų projektui įgyvendinti skirtos projekto finansavimo sumos, jei dotacijos sutartyje nenustatyta mažesnė maksimali avanso suma. Maksimalus avanso dydis ir avanso išmokėjimo tvarka nustatomi dotacijos sutartyje.

58. Didžiausia galima projekto finansuojamoji dalis sudaro 100 procentų visų tinkamų finansuoti projekto išlaidų*.*

59. Pareiškėjas savo iniciatyva ir savo ir (arba) kitų šaltinių lėšomis gali prisidėti prie projekto įgyvendinimo.

60. Projekto tinkamų finansuoti išlaidų dalis, kurios nepadengia projektui skiriamo finansavimo lėšos, turi būti finansuojama iš projekto vykdytojo lėšų.

61. Pagal Aprašą išlaidų tinkamumas finansuoti pateikiamas lentelėje:

|  |  |  |
| --- | --- | --- |
| Išlaidų katego-rijos Nr. | Išlaidų kategorijos pavadinimas | Reikalavimai ir paaiškinimai |
| 5. | Projekto vykdymas | Projektą vykdančio personalo darbo užmokesčio ir susijusių darbdavio įsipareigojimų vykdymo išlaidos kompensuojamos taikant fiksuotuosius įkainius (Aprašo 62.1 papunktis). |
| 7. | Netiesioginės išlaidos ir kitos išlaidos pagal fiksuotąją projekto išlaidų normą | Tinkamos finansuoti pagal fiksuotąją normą (Aprašo 62.2 papunktis).Šias išlaidas sudaro:1. projektą vykdančio personalo komandiruočių, kelionių ar stažuočių išlaidos;
2. patalpų nuomos išlaidos;
3. svečio iš užsienio kelionių ir apgyvendinimo išlaidos;
4. tyrimų, studijų, metodikų rengimo, mokymų organizavimo ir vykdymo, leidybos ir panašios išlaidos;
5. mokymo ir ugdymo priemonių bei kito trumpalaikio turto: išskyrus trumpalaikiam turtui priskiriamus baldus, įrangą ir įrenginius, pirkimo ir nuomos išlaidos, įrangos nuomos išlaidos;
6. projekto vykdytojui priklausančio ilgalaikio turto nusidėvėjimo (amortizacijos) sąnaudos (jei projekto vykdytojas yra biudžetinė įstaiga, šios išlaidos galimos tik iš projekto vykdytojo nuosavo įnašo);
7. projekto veikloms vykdyti reikalingų transporto priemonių, patalpų eksploatavimo (komunalinių, ryšio paslaugų ir pan.) išlaidos;
8. projekto viešinimo išlaidos. Tinkamos finansuoti tik privalomos informavimo apie projektą priemonės pagal Projektų taisyklių 37 skirsnio 450.1 ir 450.2 papunkčius.
9. netiesioginės projekto išlaidos (projekto administravimo ir susijusios išlaidos).
 |

Pastaba: Paraiškos formos projekto biudžeto lentelė pildoma vadovaujantis instrukcija Projekto biudžeto formos pildymas, pateikta Rekomendacijose dėl projektų išlaidų atitikties Europos Sąjungos struktūrinių fondų reikalavimams.

62. Vykdant projektų veiklas kompensuojamos šios patirtos projekto vykdytojo išlaidos:

62.1. darbo užmokesčio ir susijusių darbdavio įsipareigojimų išlaidos yra kompensuojamos taikant fiksuotuosius įkainius. Įkainiai nustatomi vadovaujantis Lietuvos mokslo tarybos pirmininko įsakymu patvirtinta Darbo užmokesčio fiksuotųjų įkainių dydžių mokslinių tyrimų projektuose nustatymo tyrimo ataskaita, skelbiama http://www.esinvesticijos.lt/lt/dokumentai/supaprastinto-islaidu-apmokejimo-tyrimai.

62.2. dalis tinkamų finansuoti projekto išlaidų kompensuojama taikant fiksuotąją normą, kuri sudaro iki 40 proc. nuo darbo užmokesčio ir susijusių darbdavio įsipareigojimų išlaidų.

63. Išlaidos, apmokamos taikant Aprašo 61-62 punktuose nurodytus fiksuotuosius įkainius ir fiksuotąją normą, turi atitikti šias nuostatas:

63.1. pagal fiksuotuosius įkainius ir fiksuotąją normą apmokamos išlaidos turi atitikti Projektų taisyklių 35 skirsnį;

63.2. pareiškėjas turi teisę paraiškoje numatyti mažesnius fiksuotųjų įkainių ir fiksuotosios normos dydžius, nei Apraše nustatyti maksimalūs dydžiai;

63.3. netinkamos finansuoti yra išlaidos, nurodytos Projektų taisyklių 34 skirsnyje;

63.4. kryžminio finansavimo išlaidos nėra tinkamos finansuoti.

64. Projektinio pasiūlymo ir paraiškos parengimo išlaidos yra netinkamos finansuoti.

65. Projekto vykdytojo patirtos išlaidos apmokamos išlaidų kompensavimo būdu, atsižvelgiant į dotacijos sutartyje nustatytus taikytinus fiksuotuosius įkainius bei pateiktus dokumentus, kuriais įrodomas pasiektas rezultatas. Teiktini dokumentai nurodomi dotacijos sutartyje.

66. Jei projekto įgyvendinimo metu buvo gautos pajamos, jos įvertinamos ir susigrąžinamos ne vėliau kaip su galutiniu mokėjimo prašymu Projektų taisyklių 447 ir 448 punktuose nustatyta tvarka.

# V SKYRIUS

#  PARAIŠKŲ RENGIMAS, PAREIŠKĖJŲ INFORMAVIMAS, KONSULTAVIMAS, PARAIŠKŲ TEIKIMAS IR VERTINIMAS

67. Siekdamas gauti finansavimą pareiškėjas turi užpildyti paraišką, kurios iš dalies užpildyta forma PDF formatu skelbiama ES struktūrinių fondų svetainės [www.esinvesticijos.lt](http://www.esinvesticijos.lt) skiltyje „Finansavimas“ prie paskelbto kvietimo teikti paraiškas „Susijusių dokumentų“.

68. Pareiškėjas pildo paraišką ir kartu su Aprašo 73 punkte nurodytais priedais iki kvietimo teikti paraiškas skelbime nustatyto termino paskutinės dienos teikia ją per iš Europos Sąjungos struktūrinių fondų lėšų bendrai finansuojamų projektų duomenų mainų svetainę (toliau – DMS), o jei nėra įdiegtos DMS funkcinės galimybės – įgyvendinančiajai institucijai raštu Projektų taisyklių 12 skirsnyje nustatyta tvarka.

69. Jeigu vadovaujantis Aprašo 68 punktu paraiška teikiama raštu, ji gali būti teikiama vienu iš šių būdų:

69.1. įgyvendinančiajai institucijai teikiamas pasirašytas popierinis paraiškos ir jos priedų dokumentas (kartu pateikiant į elektroninę laikmeną įrašytą paraišką ir priedus). Paraiškos originalo ir elektroninės versijos turinys turi būti identiškas. Nustačius, kad paraiškos elektroninės versijos turinys neatitinka originalo, vadovaujamasi paraiškos originale nurodyta informacija. Paraiška gali būti pateikta registruotu laišku, per pašto kurjerį arba įteikta asmeniškai kvietime nurodytu adresu;

69.2. įgyvendinančiajai institucijai kvietime nurodytu elektroninio pašto adresu siunčiamas elektroninis dokumentas, pasirašytas saugiu elektroniniu parašu. Kai paraiška teikiama pastaruoju būdu, kartu teikiami dokumentai ir (ar) skaitmeninės pridedamų dokumentų kopijos elektroniniu parašu gali būti netvirtinami.

70. Jei paraiškos teikiamos per DMS, pareiškėjas prie DMS jungiasi naudodamasis Valstybės informacinių išteklių sąveikumo platforma ir užsiregistravęs tampa DMS naudotoju.

71. Jeigu vadovaujantis Aprašo 68 punktu paraiška teikiama raštu, paraiška taip pat turi būti pildoma ir teikiama per įgyvendinančiosios institucijos paraiškų ir ataskaitų informacinę sistemą (toliau – PAIS). Paraiška turi būti užpildyta ir pateikta per PAIS įgyvendinančiosios institucijos pranešime pateiktame pareiškėjui nustatytais terminais.

72. Jei laikinai nėra užtikrintos DMS funkcinės galimybės ir dėl to pareiškėjai negali pateikti paraiškos ar jos priedo (-ų) paskutinę paraiškų pateikimo termino dieną, įgyvendinančioji institucija paraiškų pateikimo terminą pratęsia 7 dienų laikotarpiui ir (arba) sudaro galimybę paraiškas ar jų priedus pateikti kitu būdu bei apie taip paskelbia Projektų taisyklių 82 punkte nustatyta tvarka*.*

73. Kartu su paraiška pareiškėjas turi pateikti šiuos priedus:

73.1. pareiškėjo institucijos vadovo ar jo įgalioto asmens pasirašytą raštą dėl pareiškėjo (projekto vykdytojo) institucijos pajėgumų įgyvendinti projektą ir projekto vykdymo užtikrinimo *(rašto pavyzdinė forma skelbiama Tarybos svetainėje* [*www.lmt.lt*](http://www.lmt.lt) *);*

73.2. mokslinio tyrimo vadovo mokslo laipsnį patvirtinančių dokumentų kopijas;

73.3. mokslinio tyrimo vadovo gyvenimo aprašymą (lietuvių ir anglų kalbomis);

73.4. mokslinio tyrimo vadovo mokslo publikacijų ir kitos mokslinės produkcijos sąrašą, kuris patvirtina vadovo atitikimą Aprašo 21-24, 26-27 punktuose nustatytus reikalavimus (su išsamia bibliografine informacija, nuorodomis į *Thomson Reuters Web of Knowledge* ar kitą duomenų bazę ar viešai prieinamą šaltinį, kuris leistų patikrinti pateikiamą informaciją, informaciją apie patentų, augalų ar gyvūnų veislių, ląstelių linijų, mikroorganizmų kamienų registravimo faktą) (lietuvių ir anglų kalbomis);

73.5. pagrindinių mokslinio tyrimo grupės narių gyvenimo aprašymus (lietuvių ir anglų kalbomis);

73.6. pagrindinių mokslinio tyrimo grupės narių svarbiausių mokslo publikacijų ir kitos mokslinės produkcijos sąrašus (su išsamia bibliografine informacija, nuorodomis į *Thomson Reuters Web of Knowledge* ar kitą duomenų bazę ar viešai prieinamą šaltinį, kuris leistų patikrinti pateikiamą informaciją) (lietuvių ir anglų kalbomis);

73.7. pareiškėjo institucijos vadovo ar jo įgalioto asmens pasirašyto įsakymo dėl mokslinio tyrimo vadovo vaiko priežiūros atostogų suteikimo kopiją (jei taikoma);

73.8. klausimyną apie pirkimo ir (arba) importo pridėtinės vertės mokesčio tinkamumo finansuoti Europos Sąjungos fondų ir (arba) Lietuvos Respublikos biudžeto lėšų (*forma skelbiama ES struktūrinių fondų svetainės* [*www.esinvesticijos.lt*](http://www.esinvesticijos.lt) *skiltyje „Dokumentai“, dokumento tipas „paraiškų priedų formos“*).

73.9. visų įgaliojimų pasirašyti atitinkamus dokumentus (jei juos pasirašo ne institucijos vadovas) kopijos.

74. Paraiškų pateikimo paskutinė diena nustatoma kvietime teikti paraiškas, kuris skelbiamas ES struktūrinės paramos svetainėje [www.esinvesticijos.lt](http://www.esinvesticijos.lt).

75. Pareiškėjai informuojami ir konsultuojami Projektų taisyklių 5 skirsnyje nustatyta tvarka. Informacija apie konkrečius įgyvendinančiosios institucijos konsultuojančius asmenis ir jų kontaktus bus nurodyta kvietimo teikti paraiškas skelbime, paskelbtame pagal Aprašą ES struktūrinės paramos svetainėje [www.esinvesticijos.lt](http://www.esinvesticijos.lt).

76. Įgyvendinančioji institucija atlieka projekto tinkamumo finansuoti vertinimą Projektų taisyklių 14 ir 15 skirsniuose nustatyta tvarka pagal Aprašo 1 priede „Projekto tinkamumo finansuoti vertinimo lentelė“ nustatytus reikalavimus, taip pat projekto naudos ir kokybės vertinimą Projektų taisyklių 14 ir 16 skirsniuose nustatyta tvarka pagal Aprašo 2 priede „Projekto naudos ir kokybės vertinimo lentelė“ nustatytus reikalavimus.

77. Projektų konkursas vykdomas tokia tvarka:

77.1. pirmiausia atliekama tinkamumo finansuoti vertinimo pirmoji dalis, kurios metu įvertinama projekto atitiktis konkretiems bendriesiems reikalavimams, nurodytiems Aprašo 20-24, 26-27, 29, 37, 39, 50 punktuose, Aprašo 1 priedo 1.1-1.3, 2.1 ir 5.1-5.3 papunkčiuose, ir Aprašo 34 punkte nurodytam specialiajam projektų atrankos kriterijui;

77.2. paraiškos, atitikusios tinkamumo finansuoti pirmosios dalies vertinimo reikalavimus, perduodamos naudos ir kokybės vertinimui;

77.3. paraiškos, atitikusios naudos ir kokybės vertinimo reikalavimus perduodamos projekto tinkamumo finansuoti vertinimo antrajai daliai.

78. Projektų naudos ir kokybės vertinimui perduotos paraiškos suskirstomos į dalis atsižvelgiant į mokslo sritis bei į tai, ar mokslinio tyrimo vadovas yra patyręs ar jaunasis mokslininkas.

79. Kiekviena 78 punkte paminėta paraiškų dalis suskirstomos į paraiškų grupes, įvertinant paraiškų skaičių, jų skaičių pagal Lietuvos Respublikos švietimo ir mokslo ministro 2011 m. vasario 14 d. įsakymu Nr. V-231 „Dėl mokslo krypčių ir šakų patvirtinimo“ patvirtintas mokslo kryptis ir atsižvelgiant į projektų tematikas. Paraiškų skaičius grupėse neturėtų būti mažesnis kaip penkiolika (išskyrus atvejus, kai 78 punkte nurodytose dalyse paraiškų skaičius yra mažesnis nei penkiolika) ir didesnis kaip trisdešimt. Įgyvendinančiosios institucijos Humanitarinių ir socialinių mokslų bei Gamtos ir technikos mokslų komitetų (toliau – Komitetas) sudarytos paraiškų grupės tvirtinamos įgyvendinančiosios institucijos pirmininko įsakymu ir per penkias darbo dienas paskelbiamos įgyvendinančiosios institucijos svetainėje, nurodant paraiškų grupės sąlyginį pavadinimą ir paraiškos kodą.

80. Projektų naudos ir kokybės vertinimą atlieka ekspertai, kurių darbą sudaro individualus ir grupinis paraiškų vertinimas. Individualų vertinimą ekspertas atlieka vienas, nesitardamas su kitais grupės nariais dėl konkrečios paraiškos vertinimo. Grupinio vertinimo metu ekspertai aptaria individualaus vertinimo rezultatus ir siekia bendros nuomonės dėl kiekvienos paraiškos įvertinimo.

81. Paraiškos vertinimo metu įgyvendinančioji institucija gali paprašyti pareiškėjo pateikti trūkstamą informaciją ir (arba) dokumentus. Pareiškėjas privalo pateikti šią informaciją ir (arba) dokumentus per įgyvendinančiosios institucijos nustatytą terminą.

82. Paraiškos vertinamos ne ilgiau kaip 90 dienų nuo kvietimo teikti paraiškas skelbime nurodytos paraiškų pateikimo paskutinės dienos.

83. Nepavykus paraiškų įvertinti per nustatytą terminą (kai paraiškų vertinimo metu reikia kreiptis į kitas institucijas, atliekama patikra projekto įgyvendinimo ir (ar) administravimo vietoje, taip pat kai buvo gauta paraiškų, kurių suma didesnė, nei kvietimui teikti paraiškas skirta lėšų suma), vertinimo terminas gali būti pratęstas įgyvendinančiosios institucijos sprendimu. Apie naują paraiškų vertinimo terminą įgyvendinančioji institucija informuoja pareiškėjus per DMS, o jeigu nėra įdiegtos DMS funkcinės galimybės – raštu, taip pat informuoja Ministeriją ir vadovaujančiąją instituciją per Europos Sąjungos struktūrinės paramos kompiuterinės informacinės valdymo ir priežiūros sistemos 2014–2020 metų Europos Sąjungos struktūrinių fondų posistemį SFMIS2014, o jeigu nėra įdiegtos funkcinės galimybės – raštu, nurodydama termino pratęsimo priežastis*.*

84. Paraiška atmetama dėl priežasčių, nustatytų Aprašo 29, 31 ir 36 punktuose ir (arba) Projektų taisyklių 14–16 skirsniuose, juose nustatyta tvarka. Apie paraiškos atmetimą pareiškėjas informuojamas per DMS, o jeigu nėra įdiegtos DMS funkcinės galimybės – raštu, per 3 darbo dienas nuo sprendimo dėl paraiškos atmetimo priėmimo dienos.

85. Pareiškėjas per 5 darbo dienas nuo informacijos apie priimtą sprendimą dėl paraiškos įvertinimo gavimo dienos turi teisę pateikti apeliaciją dėl paraiškos naudos ir kokybės vertinimo įgyvendinančiajai institucijai Apeliacijų dėl mokslo (sklaidos) projektų ar ataskaitų įvertinimo teikimo ir nagrinėjimo tvarkos apraše nustatytais atvejais ir tvarka.

86. Pareiškėjas sprendimą dėl paraiškos atmetimo gali apskųsti Projektų taisyklių 43 skirsnyje nustatyta tvarka ne vėliau kaip per 14 dienų nuo tos dienos, kurią pareiškėjas sužinojo ar turėjo sužinoti apie skundžiamus įgyvendinančiosios institucijos veiksmus ar neveikimą.

87. Paraiškų baigiamąjį vertinimo aptarimą organizuoja ir Paraiškų baigiamojo vertinimo aptarimo grupės sudėtį tvirtina įgyvendinančioji institucija Projektų taisyklių 146 punkte nustatyta tvarka. Paraiškų vertinimo aptarimo grupės veiklos principai nustatomi įsakyme, kuriuo tvirtinama grupės sudėtis, arba šios grupės darbo reglamente.

88. Įgyvendinančioji institucija, suderinusi su Ministerija, gali neorganizuoti baigiamojo paraiškų vertinimo rezultatų aptarimo, numatyto Aprašo 87 punkte, jei visoms pagal vieną kvietimą teikti paraiškas siūlomoms finansuoti paraiškoms finansuoti užtenka kvietimui teikti paraiškas skirtos lėšų sumos.

89. Pasibaigus projektų naudos ir kokybės vertinimui, parengiamas visų konkursui pateiktų projektų tinkamumo finansuoti pirmosios dalies bei naudos ir kokybės vertinimų suvestinė (toliau – pirmoji vertinimo suvestinė). Šioje suvestinėje projektai, kiekvienoje paraiškų grupėje pripažinti finansuotinais, pateikiami ekspertų grupių išdėstyta pirmumo eilės tvarka.

90. Lėšos, numatytos kvietimu skirti Priemonės projektų finansavimui, padalinamos į tiek dalių, kiek paraiškų grupių buvo sudaryta Aprašo 79 punkte nustatyta tvarka. Šios lėšos paskirstomos proporcingai pagal paraiškų grupių projektų, ekspertų grupių pripažintų finansuotinais, prašomas lėšas.

91. Komitetas, atsižvelgęs į pirminėje vertinimo suvestinėje pateiktus finansuotinų projektų sąrašus ir paraiškų grupėms paskirtas lėšas, nurodo, kuriems projektams reikia atlikti tinkamumo finansuoti vertinimo antrąją dalį. Tinkamumo finansuoti vertinimo antroji dalis neatliekama projektams, kurie pagal paraiškų grupėms paskirtas lėšas neturi galimybės gauti finansavimo, t.y., ekspertų po naudos ir kokybės vertinimo pripažinti nefinansuotinais.

92. Atlikus projektų tinkamumo finansuoti vertinimo antrąją dalį, parengiama vertinimo suvestinė, kuri yra priminė vertinimo suvestinė, papildyta Komitetų nurodytų projektų tinkamumo finansuoti vertinimo antrosios dalies duomenimis (toliau - galutinė vertinimo suvestinė).

93. Remiantis galutine vertinimo suvestine ir atsižvelgiant į paraiškų grupėms Aprašo 90 punkte nurodytu būdu paskirtas lėšas, sudaromi galimų finansuoti projektų sąrašai pagal paraiškų grupes. Į galimų finansuoti projektų sąrašą, laikantis ekspertų grupės nustatytos pirmumo eilės, įtraukiami finansuotini projektai, kuriems užtenka tai paraiškų grupei numatytų lėšų.

94. Jei keliose tam pačiam konkursui pateiktose projektų paraiškose numatyti moksliniai tyrimai (veiklos) iš esmės sutampa, galimu finansuoti gali būti pripažintas daugiausia balų įvertintas projektas. Jei konkursui pateiktose projektų paraiškose numatyti moksliniai tyrimai (veiklos) iš esmės sutampa su projektų, dėl kurių finansavimo ar įgyvendinimo jau yra priimtas sprendimas, moksliniais tyrimais (veiklomis), tokie projektai nėra finansuojami.

95. Jei sudarius galimų finansuoti projektų sąrašus pagal paraiškų grupes, jose lieka nepaskirtų lėšų, tai:

95.1. apskaičiuojama, kiek kiekvienoje tokioje paraiškų grupėje trūksta lėšų finansuotinų projektų sąraše esančiam pirmam eilėje projektui, kuris jau nebuvo pripažintas galimu finansuoti;

95.2. sudaromas finansuotinų projektų papildomas sąrašas, kuriame projektai išdėstomi eilėje pirmumo tvarka pagal trūkstamų lėšų dydį (sumą) – kuo mažiau lėšų trūksta, tuo projektas eilėje yra aukščiau;

95.3. nepaskirstytos lėšos sumuojamos ir paskirstomos papildomo sąrašo finansuotiniems projektams; šie projektai įtraukiami į galimų finansuoti projektų sąrašą.

96. Jei sudarius galimų finansuoti projektų sąrašus lieka nepaskirtų lėšų, tai:

96.1. apskaičiuojama, kiek trūksta lėšų sudaryto papildomo finansuotinų projektų sąrašo pirmam eilėje esančiam projektui, kuris jau nebuvo pripažintas galimu finansuoti;

96.2. sudaromas jungtinis finansuotinų projektų sąrašas iš dviejų projektų ir jie išdėstomi eilėje pirmumo tvarka pagal trūkstamų lėšų dydį (sumą) – kuo mažiau lėšų trūksta, tuo projektas eilėje yra aukščiau;

96.3. nepaskirstytos lėšos sumuojamos ir, jei jų pakanka, skiriamos jungtinio finansuotinų projektų sąrašo projektams eilės tvarka.

97. Neviršijant Aprašo 56 punkte nustatytų lėšų sumos, Aprašo 90 punkte nustatyta tvarka perskaičiuojamos paraiškų grupėms skirtos lėšos, Aprašo 93-96 punktuose nustatyta tvarka iš paraiškų grupių projektų, ekspertų pripažintų finansuotinais, ir Aprašo 91 punkte nurodytu atveju, jei reikia, atlikus projektų tinkamumo finansuoti vertinimo antrąją dalį, sudaromas papildytas galimų finansuoti projektų sąrašas.

98. Baigusi paraiškų vertinimą, įgyvendinančioji institucija sudaro dotacijų sutartis su atrinktais pareiškėjais.

99. Per 14 dienų nuo paraiškų vertinimo pabaigos įgyvendinančioji institucija svetainėje [www.esinvesticijos.lt](http://www.esinvesticijos.lt) paskelbia sąrašą pareiškėjų, kurių projektai nebuvo atrinkti finansuoti, ir apie tai pareiškėjai informuojami per DMS, o jeigu nėra įdiegtos DMS funkcinės galimybės – raštu.

100. Įgyvendinančioji institucija, priėmusi sprendimą dėl projekto finansavimo, Projektų taisyklių 18 skirsnyje nustatyta tvarka pagal Aprašo 4 priede nustatytą formą parengia ir pateikia pareiškėjui dotacijos sutarties projektą ir nurodo pasiūlymo pasirašyti dotacijos sutartį galiojimo terminą. Pareiškėjui per įgyvendinančiosios institucijos nustatytą pasiūlymo galiojimo terminą nepasirašius dotacijos sutarties, pasiūlymas pasirašyti dotacijos sutartį netenka galios. Pareiškėjas turi teisę kreiptis į įgyvendinančiąją instituciją su prašymu dėl objektyvių priežasčių, nepriklausančių nuo pareiškėjo, pakeisti dotacijos sutarties pasirašymo terminą.

101. Dotacijos sutarties originalas gali būti rengiamas ir teikiamas:

101.1. kaip pasirašytas popierinis dokumentas arba

101.2. kaip elektroninis dokumentas, pasirašytas elektroniniu parašu, priklausomai nuo to, kokią šio dokumento formą pasirenka projekto vykdytojas.

# VI SKYRIUS

# PROJEKTŲ ĮGYVENDINIMO REIKALAVIMAI

102. Projektas įgyvendinamas pagal dotacijos sutartyje, Apraše ir Projektų taisyklėse nustatytus reikalavimus.

103. Jei projekto veikla nepradėta įgyvendinti per 1 mėnesį nuo dotacijos sutarties įsigaliojimo dienos, įgyvendinančioji institucija turi teisę vienašališkai nutraukti dotacijos sutartį Projekto taisyklių 192 punkte nustatyta tvarka.

 104. Projekto vykdytojas, įgyvendindamas projekto veiklas, užtikrina, kad veiklose dalyvautų tik tikslinės grupės atstovai, nurodyti Aprašo 40 punkte, ir įsipareigoja turėti dokumentus, kurie pagrįstų kiekvieno dalyvio priklausymą tikslinei grupei.

105. Projekto vykdytojas per DMS, o jeigu nėra įdiegtos DMS funkcinės galimybės – raštu, teikia įgyvendinančiajai institucijai informaciją apie kiekvieną mokslinį tyrimą vykdantį tyrėją, pirmą jo dalyvavimo tiesioginėse projekto veiklose dieną vieną kartą per projekto įgyvendinimo laikotarpį pagal svetainėje [www.esinvesticijos.lt](http://www.esinvesticijos.lt) paskelbtą iš Europos socialinio fondo lėšų bendrai finansuojamo projekto dalyvio anketos formą (SFMIS formą).

106. Tyrėjui atsisakius užpildyti dalyvio anketos formą ir (ar) projekto vykdytojui negalint pateikti duomenų apie dalyvį, šio tyrėjo dalyvavimo projekto veiklose išlaidos yra pripažįstamos netinkamomis finansuoti. Jei tyrėjas dėl negalios negali užpildyti dalyvio anketos formos ir (arba) projekto vykdytojas turi prieigą prie viešuose registruose arba valstybės ar savivaldybių informacinėse sistemose esančios informacijos apie mokslinį tyrimą vykdančius tyrėjus arba turi informaciją apie tyrėjus (ir gali pagrįsti jos teisingumą patikros vietoje metu), tokiu atveju dalyvio anketoje nustatytą informaciją apie projekto dalyvius įgyvendinančiajai institucijai pateikia projekto vykdytojas, o iš tyrėjo nereikalaujama užpildyti dalyvio anketos formos.

107. Įgyvendinančioji institucija, vykdydama projekto įgyvendinimo priežiūrą, turi teisę atlikti projekto patikrą įgyvendinimo vietoje.

108. Projekto vykdytojas, įgyvendindamas projektą, privalo suderinti su įgyvendinančiąja institucija visus nukrypimus nuo planuoto projekto įgyvendinimo, keičiančius jo apimtį, išlaidas, pratęsiančius projekto įgyvendinimo laikotarpį ar kitaip keičiančius projektą ar dotacijos sutartyje nustatytus projekto vykdytojo įsipareigojimus. Projekto įgyvendinimo ar dotacijos sutarties pakeitimai derinami su įgyvendinančiąja institucija dotacijos sutartyje nustatyta tvarka.

109. Projekto vykdytojas privalo informuoti apie įgyvendinamą ar įgyvendintą projektą Projektų taisyklių 37 skirsnyje nustatyta tvarka pasirinkdamas projekto veiklos apimčiai proporcingus informavimo apie projektą veiksmus, numatytus Projektų taisyklių 450.1, 450.2 papunkčiuose ir kitas informavimo apie projektą veiklas.

110. Projekto vykdytojas turi sudaryti galimybę Europos Komisijos, Europos Audito Rūmų, audito institucijos ir kitų institucijų atsakingiems pareigūnams susipažinti su visais dokumentais projektų įgyvendinimo metu ir 2 metus nuo tų metų, kuriais priimtas sprendimas dėl sąskaitų Europos Komisijai, į kurias įtraukiamos baigtų finansuoti projektų išlaidos, ir (arba) kai projektų finansavimo pabaigos data sutampa su ataskaitiniais metais, už kuriuos teikiamos sąskaitos EK, patvirtinimo, gruodžio 31 dienos ir saugoti dokumentus numatytus Projektų taisyklių 488 punkte 42 skirsnyje nustatyta tvarka, išskyrus dokumentus, kurie rengiami, teikiami ir gaunami per DMS.

111. Jei projekto vykdytojas, įgyvendindamas projektą, nesilaiko dotacijos sutarties sąlygų ir (arba) pažeidė Lietuvos Respublikos ir (arba) Europos Sąjungos teisės aktus, taip pat jei projekto vykdytojo pateikta mokslinio tyrimo vykdymo ataskaita įvertinta neigiamai, įgyvendinančioji institucija turi teisę vienašaliu sprendimu sumažinti, sustabdyti arba nutraukti projekto finansavimą ir (arba) nutraukti dotacijos sutartį ir (arba) pareikalauti grąžinti sumokėtas projekto finansavimo lėšas ar jų dalį vadovaudamasi įgyvendinančiosios institucijos sprendime nurodytais reikalavimais. Sutarties pažeidimai tiriami ir sprendimai dėl nustatytų pažeidimų priimami Projektų taisyklėse nustatyta tvarka.

# VII SKYRIUS

#  APRAŠO KEITIMO TVARKA

112. Aprašo keitimo tvarka nustatyta Projektų taisyklių 11 skirsnyje.

113. Jei Aprašas keičiamas jau atrinkus projektus, šie pakeitimai, nepažeidžiant lygiateisiškumo principo, taikomi ir įgyvendinamiems projektams Projektų taisyklių 91 punkte nustatytais atvejais.

**PRIEDAI**:

1. Projekto tinkamumo finansuoti vertinimo lentelė;

2. Projekto naudos ir kokybės vertinimo lentelė;

3. Paraiškos forma;

4. Dotacijos sutarties forma.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_